CELEX: C2006/048/40
Language: fi
Date: 2006-02-25 00:00:00
Title: Asia T-69/00: Yhteisöjen ensimmäisen oikeusasteen tuomioistuimen tuomio  14.12.2005  — FIAMM ja FIAMM Technologies v. neuvosto ja komissio (Sopimussuhteen ulkopuolinen yhteisön vastuu — Yhteisön banaanien tuontijärjestelmän yhteensoveltumattomuus Maailman kauppajärjestön (WTO) sääntöjen kanssa — Amerikan yhdysvaltain toteuttamat vastatoimet sellaisen lisätullin muodossa, joka kannetaan WTO:n luvalla yhteisöstä peräisin olevasta tuonnista — WTO:n riitojenratkaisuelimen päätös — Oikeusvaikutukset — Yhteisön vastuu, kun sen elimet eivät ole menetelleet lainvastaisesti — Syy-yhteys — Epätavallinen ja erityinen vahinko)

25.2.2006   
            
            
               FI
            
            
               Euroopan unionin virallinen lehti
            
            
               C 48/22
            
         Yhteisöjen ensimmäisen oikeusasteen tuomioistuimen tuomio 14.12.2005 — FIAMM ja FIAMM Technologies v. neuvosto ja komissio
   (Asia T-69/00) (1)
   
   (Sopimussuhteen ulkopuolinen yhteisön vastuu - Yhteisön banaanien tuontijärjestelmän yhteensoveltumattomuus Maailman kauppajärjestön (WTO) sääntöjen kanssa - Amerikan yhdysvaltain toteuttamat vastatoimet sellaisen lisätullin muodossa, joka kannetaan WTO:n luvalla yhteisöstä peräisin olevasta tuonnista - WTO:n riitojenratkaisuelimen päätös - Oikeusvaikutukset - Yhteisön vastuu, kun sen elimet eivät ole menetelleet lainvastaisesti - Syy-yhteys - Epätavallinen ja erityinen vahinko)
   (2006/C 48/40)
   Oikeudenkäyntikieli: italia
   Asianosaiset
   
      Kantajat: Fabbrica italiana accumulatori motocarri Montecchio SpA (FIAMM) (Montecchio Maggiore, Italia) ja Fabbrica italiana accumulatori motocarri Montecchio Technologies, Inc. (FIAMM Technologies) (East Haven, Delaware, Yhdysvallat) (edustajat: asianajajat I. Van Bael, A. Cevese ja F. Di Gianni)
   
      Vastaajat: Euroopan unionin neuvosto (asiamiehet: G. Maganza, J. Huber, F. Ruggeri Laderchi ja S. Marquardt) ja Euroopan yhteisöjen komissio (asiamiehet: aluksi P. Kuijper, L. Gussetti, V. Di Bucci, C. Brown ja E. Righini, sittemmin Kuijper, Gussetti, Di Bucci ja Righini)
   
      Väliintulija, joka tukee vastaajien vaatimuksia: Espanjan kuningaskunta (asiamies: aluksi R. Silva de Lapuerta, sittemmin E. Braquehais Conesa)
   Oikeudenkäynnin kohde
   Kanne korvauksen saamiseksi vahingosta, jonka kantajat väittävät aiheutuneen lisätullista, jonka perimiseen kantajien kiinteiden akkujen tuonnista Amerikan yhdysvallat sai Maailman kauppajärjestön (WTO) riitojenratkaisuelimeltä luvan sen jälkeen, kun yhteisössä sovellettu banaanien tuontijärjestelmä oli todettu WTO:n perustamissopimuksen liitteenä olevien sopimusten vastaiseksi
   Tuomiolauselma
   
               1)
            
            
               Kanne hylätään.
            
         
               2)
            
            
               Kantajat velvoitetaan vastaamaan paitsi omista oikeudenkäyntikuluistaan myös neuvostolle ja komissiolle aiheutuneista oikeudenkäyntikuluista.
            
         
               3)
            
            
               Espanjan kuningaskunta vastaa omista oikeudenkäyntikuluistaan.
            
         
      (1)  EYVL C 135, 13.5.2000.